title: Komisjoni rakendusmäärus (EL) 2021/1751, 1. oktoober 2021, milles sätestatakse rakenduslikud tehnilised standardid Euroopa Parlamendi ja nõukogu direktiivi 2014/59/EL kohaldamiseks seoses selliste teadete ühtse vormingu ja vormidega, milles käsitletakse allahindamise ja konverteerimise õiguse lepingulise tunnustamise teostamatuse kindlakstegemist (EMPs kohaldatav tekst)

text:
                  4.10.2021

                  ET

                  Euroopa Liidu Teataja

                  L 349/5

         KOMISJONI RAKENDUSMÄÄRUS (EL) 2021/1751,
         1. oktoober 2021,
         milles sätestatakse rakenduslikud tehnilised standardid Euroopa Parlamendi ja nõukogu direktiivi 2014/59/EL kohaldamiseks seoses selliste teadete ühtse vormingu ja vormidega, milles käsitletakse allahindamise ja konverteerimise õiguse lepingulise tunnustamise teostamatuse kindlakstegemist
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. mai 2014. aasta direktiivi 2014/59/EL, millega luuakse krediidiasutuste ja investeerimisühingute finantsseisundi taastamise ja kriisilahenduse õigusraamistik ning muudetakse nõukogu direktiivi 82/891/EMÜ ning Euroopa Parlamendi ja nõukogu direktiive 2001/24/EÜ, 2002/47/EÜ, 2004/25/EÜ, 2005/56/EÜ, 2007/36/EÜ, 2011/35/EL, 2012/30/EL ja 2013/36/EL ning määruseid (EL) nr 1093/2010 ja (EL) nr 648/2012, (1) eriti selle artikli 55 lõike 8 kolmandat lõiku,
         ning arvestades järgmist:

                     (1)

                     Direktiivi 2014/59/EL artikli 55 lõikes 1 on sätestatud, et liikmesriigid nõuavad teatavatel tingimustel, et krediidiasutused ja investeerimisühingud ning kõnealuse direktiivi artikli 1 lõike 1 punktis b, c ja d osutatud ettevõtjad lisaksid lepingulise tingimuse, millega kohustuse aluseks oleva lepingu või instrumendi vastaspool tunnistab, et selle kohustuse suhtes võib kohaldada allahindamise ja konverteerimise õigust.

                     (2)

                     Direktiivi 2014/59/EL artikli 55 lõike 2 esimese lõigu kohaselt peavad liikmesriigid tagama, et kui selline krediidiasutus, investeerimisühing või ettevõtja teeb kindlaks, et sellise tingimuse lisamine on õiguslikult või muul viisil teostamatu („lepingulise tunnustamise teostamatuse kindlakstegemine“), peab see krediidiasutus, investeerimisühing või ettevõtja teavitama kriisilahendusasutust sellisele järeldusele jõudmisest.

                     (3)

                     Komisjon peab vastu võtma rakenduslikud tehnilised standardid, et määrata kindlaks kriisilahendusasutustele sellesisulise teate esitamise ühtsed vormingud ja vormid.

                     (4)

                     Lepingulise tunnustamise teostamatuse kindlakstegemisest teatamise ühtsed vormingud ja vormid tuleks kavandada nii, et kriisilahendusasutused saaksid selliseid järeldusi sisuliselt ja ühetaoliselt hinnata kogu liidus.

                     (5)

                     Andmete kvaliteedi parandamiseks ja võrreldavuse tagamiseks peaksid teatevormides esitatud andmekirjed vastama ühtsele andmepunktide mudelile. Ühtse andmepunktide mudeli kasutamine on järelevalvelise aruandluse puhul laialt levinud tava. Ühtne andmepunktide mudel peaks koosnema andmekirjete struktuursest esitusest ja identifitseerima kõik asjakohased ärikontseptsioonid, et tagada ühtne teatamine lepingulise tunnustamise teostamatuse kindlakstegemisest.

                     (6)

                     Esitatud andmekirjete kvaliteedi, järjepidevuse ja täpsuse tagamiseks tuleks andmekirjete suhtes kohaldada ühtseid valideerimiseeskirju.

                     (7)

                     Tulenevalt nende laadist ajakohastatakse valideerimiseeskirju ja andmepunkti määratlusi korrapäraselt, tagamaks, et need kogu aeg vastavad kohaldatavatele regulatiivsetele, analüüsi- ja infotehnoloogianõuetele. Kehtestada tuleks ranged kvalitatiivsed kriteeriumid üksikasjaliku ühtse andmepunktide mudeli jaoks ja üksikasjalikud ühtsed valideerimiseeskirjad, mille Euroopa Pangandusjärelevalve oma veebisaidil elektrooniliselt avaldab.

                     (8)

                     Käesolev määrus põhineb Euroopa Pangandusjärelevalve poolt komisjonile esitatud rakenduslike tehniliste standardite eelnõul.

                     (9)

                     Euroopa Pangandusjärelevalve on korraldanud avalikud konsultatsioonid käesoleva määruse aluseks olevate rakenduslike tehniliste standardite eelnõu kohta, analüüsinud võimalikke seonduvaid kulusid ja kasu ning küsinud nõu Euroopa Parlamendi ja nõukogu määruse (EL) nr 1093/2010 (2) artikli 37 kohaselt loodud pangandussektori sidusrühmade kogult,

               ON VASTU VÕTNUD KÄESOLEVA MÄÄRUSE:

            Artikkel 1
            Teostamatuse kindlakstegemist käsitlevas teates esitatav teave
            Direktiivi 2014/59/EL artikli 55 lõike 2 esimese lõigu kohase teate esitamiseks esitab krediidiasutus või investeerimisühing või kõnealuse direktiivi artikli 1 lõike 1 punktis b, c või d osutatud ettevõtja kriisilahendusasutusele I lisas sätestatud vormides kindlaks määratud teabe. Need vormid täidetakse vastavalt II lisas esitatud juhistele.

            Artikkel 2
            Teabe esitamise vorming

               1.   Krediidiasutused ja investeerimisühingud ning direktiivi 2014/59/EL artikli 1 lõike 1 punktis b, c või d osutatud ettevõtjad esitavad käesoleva määruse artiklis 1 osutatud teabe asjaomase kriisilahendusasutuse kindlaksmääratud andmevahetusvormingus ja esituses.

               2.   Käesoleva määruse artiklis 1 osutatud teabe esitamisel järgivad krediidiasutused ja investeerimisühingud ning direktiivi 2014/59/EL artikli 1 lõike 1 punktis b, c või d osutatud ettevõtjad III lisas osutatud ühtses andmepunktide mudelis sisalduvaid andmepunktide määratlusi ja IV lisas osutatud valideerimiseeskirju.

            Artikkel 3
            Jõustumine ja kohaldamine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 1. oktoober 2021

                  Komisjoni nimel

                  president

               Ursula VON DER LEYEN

            (1)  ELT L 173, 12.6.2014, lk 190.

            (2)  Euroopa Parlamendi ja nõukogu 24. novembri 2010. aasta määrus (EL) nr 1093/2010, millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ (ELT L 331, 15.12.2010, lk 12).

            I LISA

                           N00.01 – teate identifitseerimine

                           Veerud

                        Identifitseerimisandmed

                        0010

                           Read

                        Teate tunnuskood

                        0010

                        Teate esitamise kuupäev

                        0020

                        Teate liik

                        0030

                        Vormide N01.01 ja N01.02 aruandekuupäev

                        0040

                        Vormi N02.00 aruandekuupäev

                        0050

                        Asjaomane valuuta

                        0060

                        Krediidiasutuse, investeerimisühingu või ettevõtja nimi

                        0070

                        Kood

                        0080

                        Koodi liik

                        0090

                        Kontaktisik

                        0100

                        E-post

                        0110

                        Telefon

                        0120

                           N01.01 – kohustuste ja nõudeõiguste teisendamise lepingulise tunnustamise teostamatus lepingute/instrumentide kaupa

                           Teate liik

                           KOHUSTUSE TUNNUSKOOD

                           OLULINE MUUDATUS?

                           LÕPPTÄHTAEG

                           UUENDATAV?

                           UUENDAMISE SAGEDUS

                           LEPING/INSTRUMENT

                           TEOSTAMATUS

                           VASTASPOOL

                           KIRJELDUS

                           KOHUSTUSE LIIK

                           KOHALDATAV ÕIGUS

                           NÕUDEÕIGUSE JÄRK KOLMANDA RIIGI MAKSEJÕUETUSMENETLUSES

                           NÕUDEÕIGUSE JÄRK ASUTAMISLIIKMESRIIGI MAKSEJÕUETUSMENETLUSES

                           NIMIVÄÄRTUS PEAMISES ALGSES VALUUTAS

                           PEAMINE ALGNE VALUUTA

                           NIMIVÄÄRTUS KOHALIKUS VALUUTAS

                           TINGIMUSED

                           KATEGOORIA

                           TINGIMUSTE TÄITMISE PÕHJUSED

                           ÕIGUSLIK ARVAMUS?

                           NIMI

                           KOOD

                           KOODI LIIK

                           RIIKLIK KOOD

                        0010

                        0020

                        0030

                        0040

                        0050

                        0060

                        0070

                        0080

                        0090

                        0100

                        0110

                        0120

                        0130

                        0140

                        0150

                        0160

                        0170

                        0180

                        0190

                        0200

                        0210

                           N01.02 – kohustuste ja nõudeõiguste teisendamise lepingulise tunnustamise teostamatus kategooriate kaupa

                           KATEGOORIA

                           KOHUSTUSTE KOGUVÄÄRTUS KOHALIKUS VALUUTAS KATEGOORIATE KAUPA

                           KATEGOORIASSE KUULUMISE /TINGIMUSTE TÄITMISE PÕHJUSED

                           NÕUDEÕIGUSE JÄRK MAKSEJÕUETUSMENETLUSES

                           ALUSEKS OLEVATE KOHUSTUSTE ARV

                        0010

                        0020

                        0030

                        0040

                        0050

                           N02.00 – kohustuste maksejõuetusmenetluse kohased nõudeõiguse klassid

                           NÕUDEÕIGUSE JÄRK MAKSEJÕUETUSMENETLUSES

                           KRIISILAHENDUSASUTUSELE PRAEGUSE SEISUGA TEATATUD KOHUSTUSTE KOGUNIMIVÄÄRTUS

                           NÕUDEÕIGUSE JÄRKU KUULUVATE KOHUSTUSTE MAKSMISELE KUULUVA JÄÄGI KOGUSUMMA

                           MILLEST: KOHUSTUSTE JA NÕUDEÕIGUSTE TEISENDAMISE KOHALDAMISALAST VÄLJA JÄETUD

                           MILLEST: KOLMANDA RIIGI ÕIGUSEGA REGULEERITAVAD KOHUSTUSED

                           MILLEST: VÄLJA ARVATUD LEPINGULINE TUNNUSTAMINE

                           MILLEST: PRAEGUSE SEISUGA KRIISILAHENDUSASUTUSELE TEATATUD

                        0010

                        0020

                        0030

                        0040

                        0050

                        0060

                        0070

            II LISA
            Juhised allahindamise ja konverteerimise õiguse lepingulise tunnustamise teostamatust käsitlevast järeldusest teatamise vormi täitmiseks
            I OSA. ÜLDISED JUHISED
            Käesolevas lisas antakse juhiseid, kuidas krediidiasutus, investeerimisühing või ettevõtja teatab järeldusest, et allahindamise ja konverteerimise õiguse lepinguline tunnustamine ei ole teostatav.
            Igas direktiivi 2014/59/EL artikli 55 lõike 2 esimese lõigu kohases teates võib viidata mitmele lepingule/instrumendile ja/või kohustuste kategooriale (kui see on asjakohane), mis vastavad kohustuste ja nõudeõiguste teisendamise lepingulise tunnustamise teostamatuse tingimustele.
            Krediidiasutus, investeerimisühing või ettevõtja võib esitada tõendavaid lisadokumente, sealhulgas õigusliku arvamuse või lepingu koopia, kui seda peetakse asjakohaseks. Asjaomane kriisilahendusasutus otsustab, kuidas lisadokumendid tuleb esitada.
            Kui käesolevas lisas loetletud teabeväli ei ole teatavat liiki lepingu suhtes kohaldatav ja krediidiasutus, investeerimisühing või ettevõtja tõendab seda kriisilahendusasutusele, ei pea krediidiasutus, investeerimisühing või ettevõtja sellel andmeväljal nimetatud teavet esitama.
            1.   Teate struktuur

            Teates nõutava teabe esitamiseks täidetakse järgmised I lisas esitatud vormid:

                        a)

                        vormiga „Teate identifitseerimine“ (N00.01) esitatakse teave, et identifitseerida nii teade kui ka kriisilahendusasutust teavitav krediidiasutus, investeerimisühing või ettevõtja;

                        b)

                        vormiga „Kohustuste ja nõudeõiguste teisendamise lepingulise tunnustamise teostamatus lepingute/instrumentide kaupa“ (N01.01) esitatakse direktiivi 2014/59/EL artikli 55 lõike 2 esimese lõigu kohaselt teave kohustuste kohta, mis vastavad kohustuste ja nõudeõiguste teisendamise lepingulise tunnustamise teostamatuse tingimustele;

                        c)

                        vormiga „Kohustuste ja nõudeõiguste teisendamise lepingulise tunnustamise teostamatus kategooriate kaupa“ (N01.02) esitatakse teave nende kohustuste kategooriate kohta, mis vastavad kohustuste ja nõudeõiguste teisendamise lepingulise tunnustamise teostamatuse tingimustele, kui asjaomane kriisilahendusasutus peab vajalikuks täpsustada kohustuste kategooriaid, nagu sätestatud direktiivi 2014/59/EL artikli 55 lõikes 7;

                        d)

                        vormiga „Maksejõuetusmenetluse kohased kohustuste nõudeõiguse klassid“ (N02.00) esitatakse vastavalt direktiivi 2014/59/EL artikli 55 lõike 2 viiendale lõigule teave kohustuste nõudeõiguse järgu kohta siseriiklikus maksejõuetusõiguses.

                  2.   Konsolideerimise ulatus

            Krediidiasutused, investeerimisühingud ja ettevõtjad saadavad teate individuaalsel alusel.
            II OSA. VORMIPÕHISED JUHISED
            3.   N00.01 – teate identifitseerimine

            3.1.   Juhised konkreetsete ridade täitmiseks

                        Read

                        Juhised

                        0010

                           Teate tunnuskood

                        Igal teatel on teavitava krediidiasutuse, investeerimisühingu või ettevõtja määratud kordumatu tunnuskood.
                        Teate tunnuskood käib [esitatud] teate kohta, mitte kohustuse või kategooria kohta. Teatesse on võimalik lisada ükskõik kui palju kohustusi või kategooriaid, mis on teate esitamise ajal asjakohased.
                        Krediidiasutus, investeerimisühing või ettevõtja märgib teate kordumatu tunnuskoodi.

                        0020

                           Teate esitamise kuupäev

                        Krediidiasutused, investeerimisühingud ja ettevõtjad märgivad kuupäeva, mil teade kriisilahendusasutusele esitati.

                        0030

                           Teate liik
                            (1)

                        Krediidiasutused, investeerimisühingud ja ettevõtjad tähistavad kõnealuse teate kirjete liigid järgmiselt:

                                    a)

                                    ainult lepingud/instrumendid (ainult vorm N01.01);

                                    b)

                                    ainult kohustuste kategooriad (ainult vorm N01.02);

                                    c)

                                    nii lepingud/instrumendid kui ka kohustuste kategooriad (sama teade, mille puhul kasutatakse nii vormi N01.01 kui ka N01.02).

                        0040

                           Vormide N01.01 ja N01.02 aruandekuupäev

                        Krediidiasutused, investeerimisühingud ja ettevõtjad märgivad vormides N01.01 ja N01.02 esitatud teabe aruandekuupäeva.

                        0050

                           Vormi N02.00 aruandekuupäev

                        Krediidiasutused, investeerimisühingud ja ettevõtjad märgivad vormis N02.00 esitatud teabe aruandekuupäeva.

                        0060

                           Asjaomane valuuta

                        Krediidiasutused, investeerimisühingud ja ettevõtjad märgivad esitatud summade alusvaluuta vormi N01.01 veerus 0130; vormi N01.02 veerus 0020 ja vormis N02.00.
                        See väärtus viitab selle liikmesriigi rahaühikule, kus teavitav asutus on asutatud. Väärtus peab olema kooskõlas ISO 4217 tähtkoodiga.

                        0070

                           Krediidiasutuse, investeerimisühingu või ettevõtja nimi

                        Teavitava krediidiasutuse, investeerimisühingu või ettevõtja nimi.

                        0080

                           Kood

                        Teavitava krediidiasutuse, investeerimisühingu või ettevõtja kood. Krediidiasutuste ja investeerimisühingute korral on kood 20kohaline tähtnumbriline juriidilise isiku tunnus (LEI-kood). Teiste ettevõtjate korral on kood 20kohaline tähtnumbriline LEI-kood või selle puudumisel liidus kohaldatava ühtse kodifitseerimise kohane kood või selle puudumisel riiklik kood.
                        Kood peab olema sama, mis esitati sama krediidiasutuse, investeerimisühingu või ettevõtja puhul komisjoni rakendusmääruse (EL) 2018/1624 (2) alusel. Koodiväli peab alati olema täidetud.

                        0090

                           Koodi liik

                        Krediidiasutus, investeerimisühing või ettevõtja märgib ära, kas veerus 0080 esitatud kood on LEI- või muu kood. Koodi liigi märkimisel tuleb alati kasutada üht neist kahest väärtusest.

                        0100

                           Kontaktisik

                        Krediidiasutused, investeerimisühingud ja ettevõtjad esitavad isiku nime, kellega ühendust võtta, kui kriisilahendusasutus vajab teate kohta selgitusi.

                        0110

                           E-post

                        Krediidiasutused, investeerimisühingud ja ettevõtjad esitavad real 0100 „Kontaktisik“ osutatud isiku e-posti aadressi.

                        0120

                           Telefon

                        Krediidiasutused, investeerimisühingud ja ettevõtjad esitavad real 0100 „Kontaktisik“ osutatud isiku telefoninumbri.

                  4.   N01.01 – kohustuste ja nõudeõiguste teisendamise lepingulise tunnustamise teostamatus lepingute/instrumentide kaupa

            4.1.   Üldised märkused

            Vormiga N01.01 esitatakse lepinguid käsitlevad teated individuaalsel alusel. Vormiga N01.01 saab samas teates kajastada mitut lepingut. Seda vormi kasutatakse järgmisest teatamiseks:

                        a)

                        lepingud/instrumendid, millega luuakse uusi kohustusi: lepingud/instrumendid, millest ei ole kriisilahendusasutusele eelnevalt teatatud;

                        b)

                        olemasolevaid kohustusi muutvad lepingud/instrumendid: kui kehtiva kohustuse lepingust või instrumendist on kriisilahendusasutusele eelnevalt teatatud ja see on hinnatud teostamatuse tingimusele vastavaks, on muutmislepingutel või -instrumentidel sama kohustuse tunnuskood (veerg 0010), nagu eelnevalt teatatud, ning ülejäänud veerud täidetakse ainult juhul, kui toimunud on muutus. Veerg 0020 „Oluline muudatus?“ täidetakse vajaduse korral ainult lepingute puhul, millega muudetakse kehtivaid kohustusi;

                        c)

                        bilansivälised kirjed: krediidiasutused, investeerimisühingud ja ettevõtjad esitavad sellise kohustuse sellise nõudeõiguse järgu maksejõuetusmenetluses, mis realiseeruks bilansivälise kirje aktiveerimisel.

                  Kui andmed ei ole kättesaadavad või asjakohased, ei pea krediidiasutused, investeerimisühingud ja ettevõtjad täitma järgmisi veerge: 0020, 0030, 0050, 0090, 0130, 0150 ja 0210.
            4.2.   Juhised konkreetsete veergude täitmiseks

                        Veerud

                        Viited õigussätetele ja juhised

                        0010

                        KOHUSTUSE TUNNUSKOOD
                        Kohustuse tunnuskood on teavitava krediidiasutuse, investeerimisühingu või ettevõtja määratud kordumatu tunnuskood, mida kasutatakse kõigis teadetes kohustuse identifitseerimiseks. Krediidiasutus, investeerimisühing või ettevõtja võib kasutada ettevõttesisest kohustuse tunnuskoodi.

                        0020

                        OLULINE MUUDATUS?
                        See väli tuleb täita ainult kehtivaid kohustusi muutvate lepingute/instrumentide puhul. Teate esitanud krediidiasutus, investeerimisühing või ettevõtja märgib, kas kehtiva kohustuse muudatusi peetakse oluliseks.
                        Krediidiasutused, investeerimisühingud ja ettevõtjad märgivad ühe järgmistest väärtustest:

                                    —

                                    Jah

                                    —

                                    Ei

                        0030

                        LÕPPTÄHTAEG
                        Kuupäev, mil kõik kohustuse põhisummad ja intressid peavad olema tagasi makstud (tehingu lepingudokumentide põhjal).
                        Märgitakse päev, kuu ja aasta. Võimaluse korral märgitakse täpne kuupäev; kui see ei ole teada, märgitakse kuu esimene päev.

                        0040

                        UUENDATAV?
                        Krediidiasutused, investeerimisühingud ja ettevõtjad märgivad ühe järgmistest väärtustest:

                                    —

                                    Jah

                                    —

                                    Ei

                              Sellesse veergu märgitakse „Jah“, kui leping sisaldab sõnaselget sätet selle uuendatavuse kohta.

                        0050

                        UUENDAMISE SAGEDUS
                        Kui veerus 0040 on märgitud „Jah“, esitavad krediidiasutused, investeerimisühingud ja ettevõtjad tähtaja uuendamise sageduse kuu täpsusega.

                        0060-0130

                        LEPING/INSTRUMENT

                        0060

                        KIRJELDUS
                        Krediidiasutused, investeerimisühingud ja ettevõtjad esitavad lepingu/instrumendi kirjelduse (kuni 300 tähemärki). Sellel andmeväljal esitatakse lepingu/instrumendi põhitunnused, mida selle teate muudel väljadel ei kajastata (näiteks kohustuse eesmärk/sisu, kas instrument on kolmanda riigi õiguse kohaselt kohustuste ja nõudeõiguste teisendamist võimaldav).

                        0070

                        KOHUSTUSE LIIK
                        Krediidiasutused, investeerimisühingud ja ettevõtjad identifitseerivad lepingu/instrumendi ühena järgmistest:

                                    a)

                                    pankadevahelised hoiused

                                    b)

                                    hoiused pangandussektorivälistes klientides

                                    c)

                                    tuletisinstrumendid

                                    d)

                                    laenuvõtmine/rahastamine

                                    e)

                                    kaubanduse rahastamine

                                    f)

                                    tegevusega seotud teenused, mis ei ole ettevõtja toimimiseks kriitilise tähtsusega

                                    g)

                                    muud

                              Kui sobib rohkem kui üks liik, valitakse see, mis kirjeldab lepingu/instrumendi eesmärki kõige paremini.

                        0080

                        KOHALDATAV ÕIGUS
                        Krediidiasutused, investeerimisühingud ja ettevõtjad esitavad selle riigi kolmetähelise ISO 3166-1 koodi, mille õigust kohaldatakse lepingu/instrumendi suhtes.

                        0090

                        NÕUDEÕIGUSE JÄRK KOLMANDA RIIGI MAKSEJÕUETUSMENETLUSES
                        Krediidiasutus, investeerimisühing või ettevõtja sisestab väärtuse, mis vastab kohustuse nõudeõiguse järgule skaalal 1 kuni x, kusjuures 1 on madalaima nõudeõiguse järguga klass ja x kõrgeima nõudeõiguse järguga klass, nagu on sätestatud kohustust reguleerivas kolmanda riigi õiguses.
                        Krediidiasutus või investeerimisühing püüab saada kõnealuse järgu asjaomaselt kolmanda riigi kriisilahendusasutuselt või sellise ametliku järgu puudumise korral määrab väärtuse ise (skaalal 1 kuni x), lähtudes asjaomase kolmanda riigi õiguse kohasest kohustuste nõudeõiguse järkudest.

                        0100

                        NÕUDEÕIGUSE JÄRK ASUTAMISLIIKMESRIIGI MAKSEJÕUETUSMENETLUSES
                        Krediidiasutused, investeerimisühingud ja ettevõtjad sisestavad väärtuse, mis vastab kohustuse nõudeõiguse järgule skaalal 1 kuni x, kusjuures 1 on madalaima nõudeõiguse järguga klass ja x kõrgeima nõudeõiguse järguga klass, nagu on sätestatud selle liikmesriigi õiguses, kus teavitav krediidiasutus, investeerimisühing või ettevõtja on asutatud.

                        0110

                        NIMIVÄÄRTUS PEAMISES ALGSES VALUUTAS
                        Krediidiasutused, investeerimisühingud ja ettevõtjad esitavad kohustuse nimiväärtuse, nagu on sätestatud lepingus/instrumendis.
                        Raamlepingute puhul peaks krediidiasutus, investeerimisühing või ettevõtja märkima maksimaalse summa, milleni jõudmist ta kõnealuse raamlepingu alusel eeldab, või raamlepingu alusel lubatud maksimaalse summa.
                        Kui lepingul/instrumendil on rohkem kui üks valuuta, esitavad krediidiasutused, investeerimisühingud ja ettevõtjad nimiväärtuse lepingus domineerivas valuutas.

                        0120

                        PEAMINE ALGNE VALUUTA
                        Krediidiasutused, investeerimisühingud ja ettevõtjad märgivad selle valuuta ISO koodi, milles kohustus on lepingu alusel nomineeritud. Kasutatakse ISO 4217 kohast kolmetähelist valuutakoodi.
                        Kui lepingul on rohkem kui üks valuuta, esitavad krediidiasutused, investeerimisühingud ja ettevõtjad lepingus domineeriva valuuta.

                        0130

                        NIMIVÄÄRTUS KOHALIKUS VALUUTAS
                        Krediidiasutused, investeerimisühingud ja ettevõtjad täidavad selle veeru, kui veerus 0110 kasutatud valuuta ei ole selle riigi valuuta, kus krediidiasutus, investeerimisühing või ettevõtja on asutatud. Krediidiasutused, investeerimisühingud ja ettevõtjad kasutavad teatamise kuupäeval kehtivat vahetuskurssi.

                        0140–0190

                        TEOSTAMATUS

                        0140

                        TINGIMUSED
                        Krediidiasutused, investeerimisühingud ja ettevõtjad määravad kindlaks tingimused, mille alusel nad peavad lepingutingimuse lisamist õiguslikult või muul viisil teostamatuks, nagu on sätestatud komisjoni delegeeritud määruses (EL) 2021/1527 (3).
                        Krediidiasutused, investeerimisühingud ja ettevõtjad esitavad kohaldatavate tingimuste kombinatsiooni (võib märkida nii ühe tingimuse kui ka kõik viis tingimust):

                                    a)

                                    tingimus a – lepingulise tingimuse lisamine tähendaks kohustust reguleerivate kolmanda riigi õigus- ja haldusnormide rikkumist;

                                    b)

                                    tingimus b – lepingulise tingimuse lisamine oleks vastuolus kolmanda riigi ametiasutuse selgesõnaliste ja siduvate juhistega;

                                    c)

                                    tingimus c – kohustus tuleneb selliste rahvusvaheliste standardtingimuste või -protokollide kohaselt sõlmitud instrumentidest või lepingutest, mida krediidiasutusel või investeerimisühingul või ettevõtjal ei ole võimalik muuta;

                                    d)

                                    tingimus d – kohustust reguleeritakse lepinguliste tingimustega, millega krediidiasutus, investeerimisühing või ettevõtja peab nõustuma, et osaleda liiduvälises organis või et kasutada selle teenuseid, ning mida krediidiasutusel või investeerimisühingul või ettevõtjal ei ole võimalik muuta;

                                    e)

                                    tingimus e – kohustus on äri- või kaubakrediiti andnud võlausaldaja ees ja see on seotud selliste kaupade tarnimise või teenuste osutamisega, mis ei ole küll kriitilise tähtsusega, kuid mida kasutatakse krediidiasutuse, investeerimisühingu või ettevõtja igapäevases tegevuses, ning krediidiasutusel või investeerimisühingul või ettevõtjal ei ole võimalik lepingu tingimusi muuta.

                           Kõik kohaldatavad tingimused tuleb ära märkida.

                        0150

                        KATEGOORIA
                        Krediidiasutused, investeerimisühingud ja ettevõtjad esitavad vajaduse korral kohustuste kategooriad, mille asjaomane kriisilahendusasutus on direktiivi 2014/59/EL artikli 55lõike 7 kohaselt kindlaks määranud.

                        0160

                        TINGIMUSTE TÄITMISE PÕHJUSED
                        Krediidiasutused, investeerimisühingud ja ettevõtjad kirjeldavad selgelt põhjuseid, miks nad tegid teostamatust käsitleva otsuse, mis tuleneb veerus 0140 esitatud tingimustest.
                        Sellele väljale sisestatud teave on oluline selleks, et teha kindlaks, kas teatatud leping/instrument vastab teostamatuse tingimustele, ning on seetõttu aluseks kriisilahendusasutuse hinnangule krediidiasutuse või investeerimisühingu järelduse kohta.
                        Krediidiasutused, investeerimisühingud ja ettevõtjad hoiduvad liiga lühikestest põhjendustest, nagu „Toodet ei saa kasutada“ või „Konkurentsivõime vähenemine“, ning esitavad põhjalikumad selgitused, et kriisilahendusasutus saaks teha teadliku otsuse.

                        0170

                        ÕIGUSLIK ARVAMUS?
                        Krediidiasutused, investeerimisühingud ja ettevõtjad teavitavad kriisilahendusasutust, kui on olemas õiguslik arvamus, mis käsitleb selle kohustusega seoses teada antud teostamatust.
                        Krediidiasutused, investeerimisühingud ja ettevõtjad märgivad ühe järgmistest:

                                    —

                                    Jah

                                    —

                                    Ei

                              Kui krediidiasutused ja investeerimisühingud või ettevõtjad märgivad „Jah“, edastavad nad kriisilahendusasutusele õigusliku arvamuse kriisilahendusasutuse kindlaksmääratud viisil.

                        0180–0210

                        VASTASPOOL
                        Krediidiasutused, investeerimisühingud ja ettevõtjad esitavad selle kohustuse vastaspoole andmed.

                        0180

                        NIMI
                        Esitatakse konkreetse vastaspoole nimi.
                        Mitmepoolsete lepingute puhul esitab krediidiasutus või investeerimisühing peamise vastaspoole või kasutab väärtust „mitmepoolne leping“.

                        0190

                        KOOD
                        Kood kui osa rea tunnusest peab olema iga aruandes kajastatava üksuse puhul kordumatu. Krediidiasutuste ja investeerimisühingute korral peab kood olema LEI-kood. Teiste ettevõtjate korral tuleb esitada kas LEI-kood või selle puudumisel riiklik kood. Kood peab olema kordumatu ja seda tuleb kasutada kõikidel vormidel ja ajaliselt järjepidevalt. Koodiväli peab alati olema täidetud.

                        0200

                        KOODI LIIK
                        Krediidiasutus, investeerimisühing või ettevõtja märgib ära, kas veerus 0190 esitatud kood on LEI- või riiklik kood.

                        0210

                        RIIKLIK KOOD
                        Krediidiasutused, investeerimisühingud või ettevõtjad võivad esitada ka riikliku koodi, kui nad kasutavad veerus 0190 „Kood“ tunnuskoodina LEI-koodi.

                  5.   N01.02 – kohustuste ja nõudeõiguste teisendamise lepingulise tunnustamise teostamatus kategooriate kaupa

            5.1.   Üldised märkused

            Vormi N01.02 kasutatakse kohustuste kategooriaid käsitlevate teadete esitamiseks, kui asjaomane kriisilahendusasutus peab direktiivi 2014/59/EL artikli 55 lõike 7 kohaselt vajalikuks täpsustada selliste kohustuste kategooriaid, mille puhul on võimalik järeldada, et lepingulise tunnustamise tingimuse lisamine on teostamatu.
            5.2.   Juhised konkreetsete veergude täitmiseks

                        Veerud

                        Viited õigussätetele ja juhised

                        0010

                        KATEGOORIA
                        Krediidiasutused, investeerimisühingud ja ettevõtjad märgivad kohustuste kategooria, mille kohta nad teate esitavad, lähtudes asjaomase kriisilahendusasutuse direktiivi 2014/59/EL artikli 55 lõike 7 kohaselt kindlaks määratud kategooriatest.
                        Vormi N01.02 kohane teade võib sisaldada nii paljusid kohustuste kategooriaid kui vaja.

                        0020

                        KOHUSTUSTE KOGUVÄÄRTUS KOHALIKUS VALUUTAS KATEGOORIATE KAUPA
                        Krediidiasutused, investeerimisühingud ja ettevõtjad märgivad kohustuste eeldatava kogusumma veerus 0010 esitatud iga teatatud kategooria kohta.
                        Summa on hinnanguline maksimumsumma, mis tuleb saavutada kindlaksmääratud kategooria puhul kuue kuu jooksul alates teate esitamise kuupäevast.
                        Summa väljendatakse selle liikmesriigi valuutas, kus krediidiasutus, investeerimisühing või ettevõtja on asutatud.
                        Kui krediidiasutus, investeerimisühing või ettevõtja teeb teatamisele järgneva kuue kuu jooksul kindlaks, et kategooriasse kuuluvate kohustuste väärtus on suurenenud rohkem kui 10 % teatatud summast, esitab ta kriisilahendusasutusele uue teate.

                        0030

                        KATEGOORIASSE KUULUMISE / TINGIMUSTE TÄITMISE PÕHJUSED
                        Krediidiasutused, investeerimisühingud ja ettevõtjad selgitavad, miks kohustuste kategooriast on teatatud.
                        Kriisilahendusasutus hindab selgituste alusel teostamatust käsitlevat teadet.

                        0040

                        NÕUDEÕIGUSE JÄRK MAKSEJÕUETUSMENETLUSES
                        Krediidiasutused, investeerimisühingud ja ettevõtjad sisestavad väärtused, mis vastavad iga veerus 0010 kajastatud kategooria kohustuste nõudeõiguse järgule skaalal 1 kuni x, kusjuures 1 on madalaima nõudeõiguse järguga klass ja x kõrgeima nõudeõiguse järguga klass, nagu on sätestatud selle liikmesriigi õiguses, kus teavitav krediidiasutus, investeerimisühing või ettevõtja on asutatud.

                        0050

                        ALUSEKS OLEVATE KOHUSTUSTE ARV
                        Krediidiasutused, investeerimisühingud ja ettevõtjad märgivad asjaomase kohustuste kategooria all hoitavate lepingute/instrumentide hinnangulise maksimumarvu kuue kuu jooksul alates teatamise kuupäevast.

                  6.   N02.00 – kohustuste maksejõuetusmenetluse kohased nõudeõiguse klassid

            6.1.   Üldised märkused

            Krediidiasutused ja investeerimisühingud või ettevõtjad täidavad vormi N02.00 viimase kvartali kohta, mille kohta andmed on kättesaadavad, (4) välja arvatud veerus 0070 esitatud väärtused.
            Vaikimisi on käesolevas vormis esitatud summad maksmisele kuuluva jäägi summad, välja arvatud veerus 0070 esitatud summad. Nõude või instrumendi maksmisele kuuluva jäägi summa on nõude või instrumendi põhisumma ja kogunenud intressi summa kokku. Maksmisele kuuluva jäägi summa võrdub selle nõude väärtusega, mille võlausaldaja võib maksejõuetusmenetluse alusel esitada. Veerus 0070 esitatud väärtused peaksid kajastama vormides N01.01 ja N01.02 esitatud kogusummat ning peaksid seetõttu olema praeguse seisuga teatatud lepingute/instrumentide ja/või kategooriate puhul maksimaalne eeldatav väärtus.
            Bilansiväliste kirjete puhul esitavad krediidiasutused, investeerimisühingud ja ettevõtjad sellise kohustuse nõudeõiguse järgu maksejõuetusmenetluses, mis realiseeruks bilansivälise kirje aktiveerimisel.
            Kõik selles vormis esitatud väärtused väljendatakse selle liikmesriigi valuutas, kus krediidiasutus, investeerimisühing või ettevõtja on asutatud.
            6.2.   Juhised konkreetsete veergude täitmiseks

                        Veerud

                        Viited õigussätetele ja juhised

                        0010

                        NÕUDEÕIGUSE JÄRK MAKSEJÕUETUSMENETLUSES
                        Krediidiasutused, investeerimisühingud ja ettevõtjad sisestavad väärtuse, mis vastab kohustuse nõudeõiguse järgule skaalal 1 kuni x, kusjuures 1 on madalaima nõudeõiguse järguga klass ja x kõrgeima nõudeõiguse järguga klass, nagu on sätestatud selle liikmesriigi õiguses, kus teavitav krediidiasutus, investeerimisühing või ettevõtja on asutatud.
                        Vormis N02.00 peab olema eraldi rida iga sellise nõudeõiguse järgu jaoks maksejõuetusmenetluses, mis on märgitud vormi N01.01 veerus 0100 ja vormi N01.02 veerus 0040.

                        0020

                        NÕUDEÕIGUSE JÄRKU KUULUVATE KOHUSTUSTE MAKSMISELE KUULUVA JÄÄGI KOGUSUMMA
                        Selliste kohustuste maksmisele kuuluva jäägi kogusumma, mis kuuluvad veerus 0010 esitatud nõudeõiguse järku maksejõuetusmenetluses.

                        0030

                        MILLEST: KOLMANDA RIIGI ÕIGUSEGA REGULEERITAVAD KOHUSTUSED
                        Selles veerus esitatakse kolmanda riigi õigusega reguleeritavate kohustuste maksmisele kuuluv jääk.

                        0040

                        MILLEST: VÄLJA ARVATUD LEPINGULINE TUNNUSTAMINE
                        See veerg sisaldab kõigi selliste kolmanda riigi õigusega reguleeritud kohustuste maksmisele kuuluvat jääki, mis ei hõlma kohustuste ja nõudeõiguste teisendamise klausli lepingulist tunnustamist, nagu on nõutud direktiivi 2014/59/EL artikli 55 lõikes 1. Sisestatakse maksmisele kuuluv jääk.
                        Väärtus on kõigi selliste kohustuste summa, mis vastavad järgmistele tingimustele:

                                    a)

                                    kohustused on endiselt olemas;

                                    b)

                                    kohustused on reguleeritud kolmanda riigi õigusega;

                                    c)

                                    kohustused ei sisalda direktiivi 2014/59/EL artikli 55 lõike 1 kohast lepingulise tunnustamise tingimust;

                                    d)

                                    kohustused ei jää kohustuste ja nõudeõiguste teisendamise kohaldamisalast välja;

                                    e)

                                    kohustused ei ole direktiivi 2014/59/EL artikli 108 punktis a osutatud hoiused.

                        0050

                        MILLEST: PRAEGUSE SEISUGA KRIISILAHENDUSASUTUSELE TEATATUD
                        Selles veerus kajastatakse kõigi käesoleva teate vormides N01.01 ja N01.02 esitatud kohustuste ja/või kohustuste kategooriate maksmisele kuuluv jääk.

                        0060

                        MILLEST: KOHUSTUSTE JA NÕUDEÕIGUSTE TEISENDAMISE KOHALDAMISALAST VÄLJA JÄETUD
                        Selles veerus kajastatakse kohustusi, mis ei kuulu kohustuste ja nõudeõiguste teisendamise vahendi kohaldamisalasse vastavalt direktiivi 2014/59/EL artikli 44 lõikele 2 või mis võivad kuuluda kõnealuse direktiivi artikli 44 lõikes 3 sätestatud mis tahes tingimuse kohaldamisalasse.

                        0070

                        PRAEGUSE SEISUGA KRIISILAHENDUSASUTUSELE TEATATUD KOHUSTUSTE KOGUNIMIVÄÄRTUS
                        Selles veerus esitatakse vormides N01.01 ja N01.02 esitatud kohustuste ja/või kohustuste kategooriate kogunimisumma ja/või maksimaalsete eeldatavate summade kogusumma.

               (1)  Vorm N02.00 tuleb esitada kõikidel punktides a, b ja c kirjeldatud juhtudel.

               (2)  Komisjoni 23. oktoobri 2018. aasta rakendusmäärus (EL) 2018/1624, millega kehtestatakse rakenduslikud tehnilised standardid seoses sellise korra ning standardvormide ja -mallidega, mida kasutatakse teabe esitamiseks eesmärgiga koostada kriisilahenduskavad krediidiasutuste ja investeerimisühingute jaoks vastavalt Euroopa Parlamendi ja nõukogu direktiivile 2014/59/EL, ning millega tunnistatakse kehtetuks komisjoni rakendusmäärus (EL) 2016/1066 (ELT L 277, 7.11.2018, lk 1).

               (3)  Komisjoni 31. mai 2021. aasta delegeeritud määrus (EL) 2021/1527, millega täiendatakse Euroopa Parlamendi ja nõukogu direktiivi 2014/59/EL seoses regulatiivsete tehniliste standarditega, mis käsitlevad allahindamise ja konverteerimise õiguse lepingulist tunnustamist (ELT L 329, 17.9.2021, lk 2).

               (4)  Viimane kvartal, mille kohta andmed on kättesaadavad, peab olema kooskõlas kvartaliaruannete esitamise kuupäevadega: 12. mai (aruandekuupäev 31. märts), 11. august (aruandekuupäev 30. juuni), 11. november (aruandekuupäev 30. september) ja 11. veebruar (aruandekuupäev 31. detsember).

            III LISA
            Ühtne andmepunktide mudel
            Kõik käesoleva määruse lisades sätestatud andmekirjed muudetakse ühtseks andmepunktide mudeliks, mis on krediidiasutuste ja investeerimisühingute ning pädevate asutuste ühtsete IT-süsteemide aluseks.
            Ühtne andmepunktide mudel peab vastama järgmistele kriteeriumidele:

                        a)

                        tagama kõigi käesoleva määruse lisades sätestatud andmekirjete struktureeritud esituse;

                        b)

                        tegema kindlaks kõik käesoleva määruse lisades sätestatud ärikontseptsioonid;

                        c)

                        esitama andmesõnastiku, millega määratakse kindlaks tabelite, ordinaatide, telgede, valdkondade, mõõtmete ja liikmete nimetused;

                        d)

                        esitama parameetrid, millega määratakse kindlaks andmepunktide omadused või summa;

                        e)

                        esitama andmepunkti määratlused, mida väljendatakse omaduste kogumina, mis teeb üheselt kindlaks finantskontseptsiooni;

                        f)

                        sisaldama kogu asjakohast tehnilist kirjeldust, mida on vaja ühtseid kriisilahenduse andmeid tagavate IT-aruandluslahenduste arendamiseks.

            IV LISA
            Valideerimiseeskirjad
            I lisas sätestatud andmekirjete suhtes kohaldatakse valideerimiseeskirju, et tagada andmete kvaliteet ja ühtsus. Valideerimiseeskirjad peavad vastama järgmistele kriteeriumidele:

                        a)

                        määratlema loogilise seose asjakohaste andmepunktide vahel;

                        b)

                        sisaldama filtreid ja eeltingimusi, mis määratlevad andmekogumid, mille suhtes valideerimiseeskirja kohaldatakse;

                        c)

                        kontrollima esitatud andmete ühtsust;

                        d)

                        kontrollima esitatud andmete täpsust;

                        e)

                        määrama kindlaks vaikeväärtused, mida kohaldatakse juhul, kui asjakohast teavet ei ole esitatud.


title: Komisjoni rakendusmäärus (EL) 2022/672, 22. aprill 2022, millega muudetakse rakendusmäärust (EL) 2017/2470 seoses uuendtoidu trans-resveratrooli (mikroorganismidest) spetsifikatsioonidega (EMPs kohaldatav tekst)

text:
                  25.4.2022

                  ET

                  Euroopa Liidu Teataja

                  L 122/24

         KOMISJONI RAKENDUSMÄÄRUS (EL) 2022/672,
         22. aprill 2022,
         millega muudetakse rakendusmäärust (EL) 2017/2470 seoses uuendtoidu trans-resveratrooli (mikroorganismidest) spetsifikatsioonidega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:

                     (1)

                     Määruses (EL) 2015/2283 on sätestatud, et liidus võib turule lasta ainult loa saanud ja liidu uuendtoitude loetellu kantud uuendtoitu.

                     (2)

                     Määruse (EL) 2015/2283 artikli 8 kohaselt võeti vastu komisjoni rakendusmäärus (EL) 2017/2470, (2) millega kehtestatakse liidu uuendtoitude loetelu.

                     (3)

                     Rakendusmääruse (EL) 2017/2470 lisas esitatud liidu loetelus on lubatud uuendtoiduna loetletud sünteetiline ja mikroorganismidest saadud trans-resveratrool.

                     (4)

                     Mikroorganismidest saadud uuendtoitu trans-resveratrooli on vastavalt Euroopa Parlamendi ja nõukogu määruse (EÜ) nr 258/97 (3) artiklile 5 lubatud kasutada toidu uuendkoostisosana Euroopa Parlamendi ja nõukogu direktiivis 2002/46/EÜ (4) määratletud toidulisandites kapslite või tablettide kujul täiskasvanud elanikkonna jaoks, lähtudes selle sisulisest samaväärsusest resveratrooliga, mille tarbimine on toimunud enne 15. maid 1997 ja mis on ekstraheeritud vooljast konnatatrast (Fallopia japonica).

                     (5)

                     Komisjoni rakendusotsusega (EL) 2016/1190 (5) anti määruse (EÜ) nr 258/97 alusel luba sünteetilise trans-resveratrooli turule laskmiseks toidu uuendkoostisosana, mida kasutatakse ka täiskasvanutele ettenähtud, kapslite või tablettidena tarnitavates toidulisandites, nagu on määratletud direktiivis 2002/46/EÜ.

                     (6)

                     Komisjoni rakendusmäärusega (EL) 2021/51 (6) muudeti trans-resveratrooli kasutustingimusi. Eelkõige kaotati piirangud kõnealust uuendtoitu sisaldavate toidulisandite tarnevormide suhtes.

                     (7)

                     29. juulil 2021 esitas äriühing Evolva AG (edaspidi „taotleja“) komisjonile määruse (EL) 2015/2283 artikli 10 lõike 1 kohase taotluse mikroorganismidest trans-resveratrooli spetsifikatsioonide muutmiseks. Taotleja palus jätta välja nõude, et kõik pärmi Saccharomyces cerevisiae abil toodetud uuendtoidu osakesed (100 %) peavad olema väiksemad kui 62,23 mikromeetrit (< 62,23 μm).

                     (8)

                     Taotleja tõi muudatuse põhjenduseks vajaduse võtta arvesse mikroorganismidest saadud trans-resveratrooli osakeste suuruse muutumist uuendtoidu tootmisprotsessis ja toidulisandites kasutamise eesmärgil töötlemise käigus. Taotluse toetuseks esitas taotleja analüüsiandmed tõendamaks, et osakeste suurus mikroorganismidest saadud trans-resveratroolis on võrreldav osakeste suurusega keemiliselt sünteesitud trans-resveratroolis, mida hindas Euroopa Toiduohutusamet (7) (edaspidi „toiduohutusamet“) ja mille kohta osakeste suuruse nõudeid liidu uuendtoidu loetellu kantud ei ole.

                     (9)

                     Komisjon on seisukohal, et taotletud liidu loetelu ajakohastamine ei mõjuta tõenäoliselt inimeste tervist ning et toiduohutusametil ei ole vaja teha määruse (EL) 2015/2283 artikli 10 lõike 3 kohast ohutushindamist, kuna mikroorganismidest saadud trans-resveratrooli osakeste suuruse nõude tühistamine ei muuda selle ohutusprofiili, sest taotleja esitatud analüütilistest tõenditest nähtub, et selle osakeste suurusjaotuse profiil on võrreldav toiduohutusameti poolt hinnatud keemiliselt sünteesitud trans-resveratrooli omaga.

                     (10)

                     Taotluses esitatud teave annab piisavalt alust arvata, et trans-resveratrooli spetsifikatsioonide taotletud muudatused vastavad määruse (EL) 2015/2283 artiklis 12 sätestatud tingimustele ja need tuleks heaks kiita.

                     (11)

                     Seepärast tuleks rakendusmääruse (EL) 2017/2470 lisa vastavalt muuta.

                     (12)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2017/2470 lisa muudetakse vastavalt käesoleva määruse lisale.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. aprill 2022

                  Komisjoni nimel

                  president

               Ursula VON DER LEYEN

            (1)  ELT L 327, 11.12.2015, lk 1.

            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

            (3)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (EÜT L 43, 14.2.1997, lk 1).

            (4)  Euroopa Parlamendi ja nõukogu 10. juuni 2002. aasta direktiiv 2002/46/EÜ toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51).

            (5)  Komisjoni 19. juuli 2016. aasta rakendusotsus (EL) 2016/1190, millega antakse luba trans-resveratrooli turule laskmiseks toidu uuendkoostisosana Euroopa Parlamendi ja nõukogu määruse (EÜ) nr 258/97 alusel (ELT L 196, 21.7.2016, lk 53).

            (6)  Komisjoni 22. jaanuari 2021. aasta rakendusmäärus (EL) 2021/51, millega lubatakse vastavalt Euroopa Parlamendi ja nõukogu määrusele (EL) 2015/2283 muuta uuendtoidu trans-resveratrooli kasutustingimusi ning muudetakse komisjoni rakendusmäärust (EL) 2017/2470 (ELT L 23, 25.1.2021, lk 10).

            (7)  EFSA Journal 2016; 14(1): 4368.

            LISA
            Rakendusmääruse (EL) 2017/2470 lisa tabelis 2 („Spetsifikatsioonid“) asendatakse trans-resveratrooli käsitlev kanne järgmisega:

                           Lubatud uuendtoit

                           Spetsifikatsioon

                           „Trans-resveratrool

                              Kirjeldus/määratlus:

                              Sünteetiline: trans-resveratrool esineb kristallidena, mille värvus varieerub valkjast beežini.
                           Keemiline nimetus: 5-[(E)-2-(4-hüdroksüfenüül)etenüül]benseen-1,3-diool
                           Keemiline valem: C14H12O3

                           Molekulmass: 228,25 Da
                           CASi nr: 501-36-0

                              Puhtus:

                              Trans-resveratrool: ≥ 98–99 %
                           Kõrvalsaadused (samalaadsed ained) kokku: ≤ 0,5 %
                           Iga samalaadne aine eraldi: ≤ 0,1 %
                           Sulfaattuhk: ≤ 0,1 %
                           Massikadu kuivatamisel: ≤ 0,5 %

                              Raskmetallid:

                           Plii: ≤ 1,0 ppm
                           Elavhõbe ≤ 0,1 ppm
                           Arseen ≤ 1,0 ppm

                              Lisandid:

                           Diisopropüülamiin: ≤ 50 mg/kg

                              Mikroorganismidest: pärmi Saccharomyces cerevisiae geneetiliselt muundatud tüvi
                           Välimus: valkja kuni helekollase värvusega pulber

                              Trans-resveratrooli sisaldus: vähemalt 98 % (massiprotsent kuivmassist)
                           Tuhk: kuni 0,5 % (massiprotsent)
                           Niiskus: kuni 3 % (massiprotsent)“


title: Komisjoni rakendusmäärus (EL) 2022/673, 22. aprill 2022, millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule mungoa (Vigna radiata) valk ning muudetakse komisjoni rakendusmäärust (EL) 2017/2470 (EMPs kohaldatav tekst)

text:
                  25.4.2022

                  ET

                  Euroopa Liidu Teataja

                  L 122/27

         KOMISJONI RAKENDUSMÄÄRUS (EL) 2022/673,
         22. aprill 2022,
         millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule mungoa (Vigna radiata) valk ning muudetakse komisjoni rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:

                     (1)

                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.

                     (2)

                     Vastavalt määruse (EL) 2015/2283 artiklile 8 võeti vastu komisjoni rakendusmäärus (EL) 2017/2470, (2) millega kehtestatakse liidus lubatud uuendtoitude loetelu.

                     (3)

                     10. märtsil 2020 esitas äriühing Eat Just, Inc. (edaspidi „taotleja“) komisjonile määruse (EL) 2015/2283 artikli 10 lõike 1 kohase taotluse lasta uuendtoiduna liidu turule mungoavalk. Taotleja taotles taime Vigna radiata seemnetest ekstraheeritud mungoavalgu kasutamist üldelanikkonnale ettenähtud valgutoodetes, välja arvatud piimatoodete analoogides ja joogivalgendajates. Valgutoodete all mõeldakse tavapäraste toodete, näiteks liha, kala või munade valguanalooge või -asendajaid.

                     (4)

                     10. märtsil 2020 esitas taotleja komisjonile ka taotluse konfidentsiaalsete andmete kaitsmiseks seoses mitmete taotluse toetuseks esitatud andmetega, nimelt seoses fütiinhappe, lektiinide, trüpsiini inhibiitorite, tsüanogeensete glükosiidide ja tanniinide analüüsiandmetega (3).

                     (5)

                     Kooskõlas määruse (EL) 2015/2283 artikli 10 lõikega 3 konsulteeris komisjon 5. augustil 2020 Euroopa Toiduohutusametiga (edaspidi „toiduohutusamet“) ja palus esitada teadusliku arvamuse mungoavalgu kui uuendtoiduks sobivuse hindamise põhjal.

                     (6)

                     14. septembril 2021 võttis toiduohutusamet kooskõlas määruse (EL) 2015/2283 artikliga 11 vastu teadusliku arvamuse „Safety of mung bean protein as a novel food pursuant to Regulation (EU) 2015/2283“ (4) (Mungoavalgu ohutus uuendtoiduna vastavalt määrusele (EL) 2015/2283).

                     (7)

                     Toiduohutusamet jõudis oma arvamuses järeldusele, et mungoavalk on taotluses kavandatud kasutustingimuste puhul ohutu. Seepärast on toiduohutusameti arvamus piisav tõendamaks, et mungoavalk, kui seda kasutatakse toidu koostisosana, mida lisatakse üldelanikkonnale ettenähtud valgutoodetesse (v.a piimatoodete analoogid ja joogivalgendajad), vastab määruse (EL) 2015/2283 artikli 12 lõikes 1 sätestatud nõuetele.

                     (8)

                     Tuginedes vähestele avaldatud tõenditele mungoavalkude tarbimisega seotud toiduallergia kohta ja tõenditele, mis näitavad, et mungoavalgud sisaldavad mitmeid potentsiaalselt allergeenseid valke, jõudis toiduohutusamet oma arvamuses järeldusele, et kõnealuse uuendtoidu tarbimine võib põhjustada sensibiliseerumist. Võttes arvesse, et seni on tõendid mungoavalgu tarbimise ja esmase sensibiliseerumise juhtude otsese seose vahel ebaselged, leiab komisjon, et liidus lubatud uuendtoitude loetellu ei tuleks lisada märgistuse erinõudeid seoses võimalusega, et mungoavalgud võivad põhjustada esmast sensibiliseerumist.

                     (9)

                     Toiduohutusamet lähtus väheste uuringute ja taotleja tehtud mungoavalgu ning sojaoa-, maapähkli- ja lupiinivalkude vahelise valgujärjestuse homoloogia in silico meetodil tehtud ühe analüüsi puhul tõendite kaalukuse põhimõttest ja leidis oma arvamuses, et mungoavalgu tarbimine võib põhjustada allergilisi reaktsioone inimestel, kes on allergilised sojaubade, maapähklite, lupiinide ja kase õietolmu suhtes. Siiski puuduvad täiendavad in vivo katse- või epidemioloogilised tõendid, mida on tavaliselt vaja, et kinnitada või välistada kindlakstehtud potentsiaalse ristreageerivuse tõenäolist avaldumist elanikkonna seas. Kuna sellised tõendid puuduvad, leiab komisjon, et praegu on ebatõenäoline, et mungoavalgud võiksid põhjustada elanikkonnas ristreaktsiooni sojaubade, maapähklite, lupiinide ja kase õietolmuga ning seetõttu ei ole liidus lubatud uuendtoitude loetellu vaja lisada selle kohta märgistamise erinõuet.

                     (10)

                     Toiduohutusamet leidis oma arvamuses, et ilma taotleja esitatud konfidentsiaalsete analüüsiandmeteta fütiinhappe, lektiinide, trüpsiini inhibiitorite, tsüanogeensete glükosiidide ja tanniinide kohta ei oleks ta saanud teha järeldusi mungoavalgu ohutuse kohta.

                     (11)

                     Taotleja teatas, et taotluse esitamise ajal oli tal esitatud teaduslike andmete omandiõigus ja neile viitamise ainuõigus. Seetõttu ei või kolmandad isikud neile andmetele seaduslikult juurde pääseda ega neid kasutada või neile viidata.

                     (12)

                     Komisjon hindas kogu teavet, mille taotleja oli esitanud, ning leidis, et taotleja on piisavalt tõendanud vastavust määruse (EL) 2015/2283 artikli 26 lõike 2 nõuetele. Seetõttu ei tohiks toiduohutusamet kasutada taotleja toimikus sisalduvaid andmeid, mille alusel tegi toiduohutusamet kindlaks kõnealuse uuendtoidu ja mungoavalgu ohutuse ning ilma milleta ei oleks toiduohutusamet saanud uuendtoitu hinnata, ühegi järgneva taotleja hüvanguks viie aasta jooksul alates käesoleva määruse jõustumisest. Seega tuleks sellel ajavahemikul võimaldada mungoavalku liidu turule lasta üksnes taotlejal.

                     (13)

                     Mungoavalgu jaoks antud loa ja taotleja toimikus sisalduvatele andmetele viitamise ainuõiguse andmisega üksnes taotlejale ei takistata siiski teisi taotlejaid esitamast loataotlust sama uuendtoidu turulelaskmiseks, kui see põhineb määruse (EL) 2015/2283 kohaselt loa andmist toetaval seaduslikult hangitud teabel.

                     (14)

                     Seetõttu tuleks määruse (EL) 2017/2470 lisa vastavalt muuta.

                     (15)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Käesoleva määruse lisas määratletud mungoavalk lisatakse liidus lubatud uuendtoitude loetellu, mis on kehtestatud rakendusmäärusega (EL) 2017/2470.

               2.   Viie aasta jooksul alates käesoleva määruse jõustumise kuupäevast võib ainult esmane taotleja:
               äriühing: Eat Just, Inc.;
               aadress: 2000 Folsom Street San Francisco, CA 94110, Ameerika Ühendriigid,
               lasta lõikes 1 osutatud uuendtoitu liidus turule, välja arvatud juhul, kui mõni hilisem taotleja saab kõnealuse uuendtoidu jaoks loa artikli 2 kohaselt kaitstud andmetele osutamata või praeguse taotleja nõusolekul.

               3.   Lõikes 1 osutatud kanne liidu loetelus hõlmab kasutustingimusi ja märgistusnõudeid, mis esitatakse lisas.

            Artikkel 2
            Taotlustoimikus esitatud andmeid, mille alusel toiduohutusamet hindas mungoavalku ja mille konfidentsiaalsena käsitamist taotleja nõudis ning milleta ei oleks saanud selle uuendtoidu jaoks luba anda, vastavad määruse (EL) 2015/2283 artikli 26 lõikes 2 sätestatud nõuetele ja neid ei kasutata viie aasta jooksul alates käesoleva määruse jõustumise kuupäevast ilma taotleja nõusolekuta ühegi järgneva taotleja hüvanguks.

            Artikkel 3
            Rakendusmääruse (EL) 2017/2470 lisa muudetakse vastavalt käesoleva määruse lisale.

            Artikkel 4
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. aprill 2022

                  Komisjoni nimel

                  president

               Ursula VON DER LEYEN

            (1)  ELT L 327, 11.12.2015, lk 1.

            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

            (3)  Analytical results Cyanogenic Glycosides (avaldamata)
         Sayre_2021 cyanogenic glycosde exec sum (avaldamata)
         Analytical results lectins (avaldamata)
         CoAs Phytic acid MB flour 5 batches (avaldamata)
         CoAs Phytic acid MBP 5 batches (avaldamata)
         Analytical results tannins (avaldamata)
         CoAs Trypsin Inhibitors MB flour 5 batches (avaldamata)
         CoAs Trypsin Inhibitors MBP 5 batches (avaldamata)

            (4)  EFSA Journal 2021;19(10):6846

            LISA
            Rakendusmääruse (EL) 2017/2470 lisa muudetakse järgmiselt.

                        (1)

                        Tabelisse 1 („Lubatud uuendtoidud“) lisatakse järgmine kanne:

                                    „Lubatud uuendtoit

                                    Uuendtoidu kasutamise tingimused

                                    Täiendavad märgistuse erinõuded

                                    Muud nõuded

                                    Andmekaitse

                                       Mungoa (Vigna radiata) valk

                                       Määratud toidugrupp

                                       Piirnorm

                                    Uuendtoidu nimetus seda sisaldava toiduaine märgistusel on „taimest Vigna radiata saadud mungoavalk“.

                                    Luba antud 15. mail 2022. Käesolev kanne põhineb määruse (EL) 2015/2283 artikli 26 kohaselt kaitstud konfidentsiaalsetel teaduslikel tõenditel ja teadusandmetel.
                                    Taotleja: Eat Just, Inc., 2000 Folsom Street San Francisco, CA 94110, Ameerika Ühendriigid. Andmekaitseperioodi vältel võib kõnealust uuendtoitu mungoavalku liidus turule lasta üksnes äriühing Eat Just, Inc., välja arvatud juhul, kui mõni järgnev taotleja saab kõnealuse uuendtoidu jaoks loa ilma määruse (EL) 2015/2283 artikli 26 kohaselt kaitstud konfidentsiaalsetele teaduslikele tõenditele ja teadusandmetele osutamata või Eat Just, Inc. nõusolekul.
                                    Andmekaitse aegumise kuupäev: 15. mai 2027.“

                                    Valgutooted

                                    20 g/100 g

                        (2)

                        Tabelisse 2 („Spetsifikatsioonid“) lisatakse järgmine kanne:

                                    „Lubatud uuendtoit

                                    Spetsifikatsioon

                                       Mungoa (Vigna radiata) valk

                                       Kirjeldus/määratlus:

                                    Uuendtoit on mungoavalgupulber, mis on ekstraheeritud taimest Vigna radiata mitme töötlusetapiga, millele järgneb pastöriseerimine ja pihustuskuivatamine.

                                       Omadused/koostis:

                                    Niiskus: ≤ 6 %
                                    Valk (%)(a): ≥ 84 %
                                    Tuhk (%): ≤ 6,0 %
                                    Rasv (%): ≤ 5,5 %
                                    Süsivesikud (%): ≤ 5,0 arvutuste järgi

                                       Mikrobioloogilised kriteeriumid:

                                    Aeroobsete bakterite üldsisaldus: < 5 000  CFU/g (b)

                                    Pärm- ja hallitusseened: < 100 CFU/g
                                    Koliformsed bakterid: < 100 CFU/g

                                       Escherichia coli: < 10 CFU/g

                                       Listeria monocytogenes: 25 grammis ei leidu

                                       Salmonella spp.: 25 grammis ei leidu

                                                (a)

                                                %: massiprotsent.

                                                (b)

                                                CFU: kolooniat moodustav ühik.“


title: Komisjoni rakendusmäärus (EL) 2022/674, 22. aprill 2022, millega parandatakse rakendusmäärust (EL) 2022/95, millega kehtestatakse pärast Euroopa Parlamendi ja nõukogu määruse (EL) 2016/1036 artikli 11 lõike 2 kohast aegumise läbivaatamist teatavate Hiina Rahvavabariigist pärit rauast või terasest toruliitmike impordi suhtes lõplik dumpinguvastane tollimaks, mida laiendatakse teatavate Taiwanist, Indoneesiast, Sri Lankalt ja Filipiinidelt lähetatud rauast või terasest toruliitmike impordile, olenemata sellest, kas need on deklareeritud nimetatud riikidest pärinevana või mitte

text:
                  25.4.2022

                  ET

                  Euroopa Liidu Teataja

                  L 122/31

         KOMISJONI RAKENDUSMÄÄRUS (EL) 2022/674,
         22. aprill 2022,
         millega parandatakse rakendusmäärust (EL) 2022/95, millega kehtestatakse pärast Euroopa Parlamendi ja nõukogu määruse (EL) 2016/1036 artikli 11 lõike 2 kohast aegumise läbivaatamist teatavate Hiina Rahvavabariigist pärit rauast või terasest toruliitmike impordi suhtes lõplik dumpinguvastane tollimaks, mida laiendatakse teatavate Taiwanist, Indoneesiast, Sri Lankalt ja Filipiinidelt lähetatud rauast või terasest toruliitmike impordile, olenemata sellest, kas need on deklareeritud nimetatud riikidest pärinevana või mitte
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „alusmäärus“), eriti selle artikli 11 lõiget 2,
         ning arvestades järgmist:

                     (1)

                     Oma rakendusmäärusega (EL) 2022/95 (2) kehtestas komisjon teatavate Hiina Rahvavabariigist (edaspidi „HRV“) pärit rauast või terasest toruliitmike impordi suhtes lõpliku dumpinguvastase tollimaksu, mida laiendati teatavate Taiwanist, Indoneesiast, Sri Lankalt ja Filipiinidelt lähetatud rauast või terasest toruliitmike impordile, olenemata sellest, kas need on deklareeritud nimetatud riikidest pärinevana või mitte.

                     (2)

                     Nõukogu määruse (EÜ) nr 763/2000 (3) artikliga 1 jäeti tollimaks laiendamata kolmele Taiwani tootjale – äriühingutele Chup Hsin Enterprise Co. Ltd, Niang Hong Pipe Fittings Co. Ltd ja Rigid Industries Co. Ltd. –, kuna leiti, et need ei hoidnud meetmetest kõrvale.

                     (3)

                     Äriühingute Chup Hsin Enterprise Co. Ltd, Kaohsiung (Taiwan) (TARICi lisakood A098) ja Niang Hong Pipe Fittings Co. Ltd, Kaohsiung (Taiwan) (TARICi lisakood A100) toodetud liitmike impordile võimaldatud vabastus tollimaksu laiendamisest tühistati nõukogu määrusega (EÜ) nr 803/2009 (4).

                     (4)

                     Rakendusmääruse (EL) 2022/95 artikli 2 lõikes 1 on ekslikult väidetud, et dumpinguvastast tollimaksu ei laiendata äriühingute Chup Hsin Enterprise Co. Ltd, Kaohsiung (Taiwan) (TARICi lisakood A098) ja Niang Hong Pipe Fittings Co. Ltd, Kaohsiung (Taiwan) (TARICi lisakood A100) toodetud toruliitmike impordile.

                     (5)

                     Põhjenduses 4 nimetatud vea kõrvaldamiseks on komisjon otsustanud parandada rakendusmääruse (EL) 2022/95 artikli 2 lõiget 1. See parandus peaks jõustuma rakendusmääruse (EL) 2022/95 jõustumisel – 26. jaanuaril 2022.

                     (6)

                     Käesoleva määrusega ettenähtud meetmed on kooskõlas määruse (EL) 2016/1036 artikli 15 lõike 1 alusel asutatud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2022/95 artikli 2 lõige 1 asendatakse järgmisega:

                  „1.   Hiina Rahvavabariigist pärit impordi suhtes artikliga 1 kehtestatud lõplikku dumpinguvastast tollimaksu laiendatakse selliste samasuguste liitmike impordile (mis praegu kuuluvad järgmiste TARICi koodide alla: 7307931191, 7307931991, 7307998092), mis on lähetatud Taiwanist (TARICi lisakood A 999), olenemata sellest, kas need on deklareeritud Taiwanist pärinevana või mitte, välja arvatud tooted, mille on tootnud Rigid Industries Co. Ltd, Kaohsiung (Taiwan) (TARICi lisakood A099).“

            Artikkel 2
            Liikmesriikide tolliasutused korrigeerivad neid alates 26. jaanuarist 2022 saadud tollideklaratsioone, mille suhtes kohaldatakse käesoleva määruse artiklit 1, ning nõuavad tagasiulatuvalt sisse dumpinguvastase tollimaksu äriühingute Chup Hsin Enterprise Co. Ltd, Kaohsiung (Taiwan) (TARICi lisakood A098) ja Niang Hong Pipe Fittings Co. Ltd, Kaohsiung (Taiwan) (TARICi lisakood A100) toodetud liitmike impordilt.

            Artikkel 3
            Käesolev määrus jõustub tagasiulatuvalt alates 26. jaanuarist 2022.
            Käesolev määrus on tervikuna siduv ja vahetult kohaldatav kõikides liikmesriikides.

            Brüssel, 22. aprill 2022

                  Komisjoni nimel

                  president

               Ursula VON DER LEYEN

            (1)  ELT L 176, 30.6.2016, lk 21.

            (2)  Komisjoni 24. jaanuari 2022. aasta rakendusmäärus (EL) 2022/95, millega kehtestatakse pärast Euroopa Parlamendi ja nõukogu määruse (EL) 2016/1036 artikli 11 lõike 2 kohast aegumise läbivaatamist teatavate Hiina Rahvavabariigist pärit rauast või terasest toruliitmike impordi suhtes lõplik dumpinguvastane tollimaks, mida laiendatakse teatavate Taiwanist, Indoneesiast, Sri Lankalt ja Filipiinidelt lähetatud rauast või terasest toruliitmike impordile, olenemata sellest, kas need on deklareeritud nimetatud riikidest pärinevana või mitte (ELT L 16, 25.1.2022, lk 36).

            (3)  Nõukogu 10. aprilli 2000. aasta määrus (EÜ) nr 763/2000, millega laiendatakse teatavate Hiina Rahvavabariigist pärinevate raud- ja terastoruliitmike impordi suhtes määrusega (EÜ) nr 584/96 kehtestatud lõpliku dumpinguvastase tollimaksu reguleerimisala teatavate Taiwanist saadetud, päritolult kohalikeks või mitte deklareeritud raud- ja terastoruliitmike impordile ning lõpetatakse uurimine kolmelt Taiwani eksportijalt pärineva impordi puhul (EÜT L 94, 14.4.2000, lk 1).

            (4)  Nõukogu 27. august 2009. aasta määrus (EÜ) nr 803/2009, millega kehtestatakse lõplik dumpinguvastane tollimaks teatavate rauast või terasest toruliitmike impordi suhtes, mis on pärit Hiina Rahvavabariigist ja Taist ning mida saadetakse Taiwanist, sõltumata sellest, kas päritolumaana on deklareeritud Taiwan või mitte, ning tühistatakse vabastus, mis anti äriühingutele Chup Hsin Enterprise Co. Ltd. ja Nian Hong Pipe Fittings Co. Ltd (ELT L 233, 4.9.2009, lk 1).


title: Komisjoni rakendusmäärus (EL) 2022/897, 2. juuni 2022, millega registreeritakse kaitstud päritolunimetuste ja kaitstud geograafiliste tähiste registris nimetus „Lenticchia di Onano“ (KGT)

text:
                  9.6.2022

                  ET

                  Euroopa Liidu Teataja

                  L 156/2

         KOMISJONI RAKENDUSMÄÄRUS (EL) 2022/897,
         2. juuni 2022,
         millega registreeritakse kaitstud päritolunimetuste ja kaitstud geograafiliste tähiste registris nimetus „Lenticchia di Onano“ (KGT)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Itaalia taotlus registreerida nimetus „Lenticchia di Onano“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Lenticchia di Onano“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Lenticchia di Onano“ (KGT) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.6 „puuviljad, köögiviljad ja teraviljad töötlemata ja töödeldud kujul“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 2. juuni 2022

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  ELT C 87, 23.2.2022, lk 19.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2022/916, 7. juuni 2022, millega kiidetakse heaks kaitstud päritolunimetusega või kaitstud geograafilise tähisega toote spetsifikaati tehtav liidu muudatus („Jumilla“ (KPN))

text:
                  14.6.2022

                  ET

                  Euroopa Liidu Teataja

                  L 159/1

         KOMISJONI RAKENDUSMÄÄRUS (EL) 2022/916,
         7. juuni 2022,
         millega kiidetakse heaks kaitstud päritolunimetusega või kaitstud geograafilise tähisega toote spetsifikaati tehtav liidu muudatus („Jumilla“ (KPN))
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse komisjoni 17. oktoobri 2018. aasta delegeeritud määrust (EL) 2019/33, millega täiendatakse Euroopa Parlamendi ja nõukogu määrust (EL) nr 1308/2013 veinisektori kaitstud päritolunimetuste, geograafiliste tähiste ja traditsiooniliste nimetuste kaitsetaotluste, vastuväite esitamise menetluse, kasutuspiirangute, tootespetsifikaatide muutmise, tühistamise ning märgistamise ja esitlusviisi osas, (1) eriti selle artikli 15 lõiget 2,
         ning arvestades järgmist:

                     (1)

                     Komisjon vaatas läbi taotluse, mille Hispaania edastas kooskõlas Euroopa Parlamendi ja nõukogu määruse (EL) nr 1308/2013 (2) artikliga 105 koostoimes delegeeritud määruse (EL) 2019/33 artikliga 15 ja milles soovitakse saada heakskiit kaitstud päritolunimetuse „Jumilla“ tootespetsifikaati tehtavale liidu muudatusele.

                     (2)

                     Komisjon avaldas vastavalt määruse (EL) nr 1308/2013 artikli 97 lõikele 3 tootespetsifikaati tehtava liidu muudatuse heakskiitmise taotluse Euroopa Liidu Teatajas (3).

                     (3)

                     Komisjonile ei esitatud ühtki määruse (EL) nr 1308/2013 artikli 98 kohast vastuväidet.

                     (4)

                     Seega tuleks tootespetsifikaati tehtav liidu muudatus heaks kiita vastavalt määruse (EL) nr 1308/2013 artiklile 99 koostoimes delegeeritud määruse (EL) 2019/33 artikli 15 lõikega 2,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Jumilla“ (KPN) tootespetsifikaati tehtav muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 7. juuni 2022

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 9, 11.1.2019, lk 2.

            (2)  Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).

            (3)  ELT C 74, 15.2.2022, lk 40.